Betty White nhar il-Ħadd li għadda għalqet 99 sena. Għal din l-okkażjoni l-attriċi anzjana maħbuba minn ħafna qalet li issa li għandha tant snin m'għandhiex għalfejn titlob permess biex tibqa' mqajma kemm trid. Qalet ukoll li tħossha f'saħħitha ħafna u li l-virus tal-Covid-19 tispera li qed jibża' minnha. Il-pjani tagħha għal ġurnata tal-bieraħ kienu jinkludu li tmur titma' par papri li jżuru regolarment id-dar tagħha fiż-żona ta' Los Angeles. L-ikla ta' għeluq sninha kienet hot dog u patata chips miġjuba – flimkien ma' bukkett ward – mill-ħabib u aġent tagħha Jeff Witjas li ilha taħdem miegħu snin twal. Il-karriera tagħha tat-TV jestendu minn Hollywood on Television tal-1949 għal meta kellha rwol tal-vuċi f'Forky Asks a Question fl-2009. Iżda The Golden Girls u The Mary Tyler Moore Show kienu l-aktar spettakli fuq it-TV li għamluha tassew popolari. Matul dan ix-xahar Betty White qed tidher f'ripetizzjonijiet inklużi The Golden Girls u Hot in Cleveland u d-dokumentarju tal-2018 Betty White: First Lady of Television, dwar ħajjitha u l-karriera. L-imħabba tagħha għall-annimali se tintwera x-xahar id-dieħel bid-DVD tagħha Betty White's Pet Set, serje tas-Snin 70 li fiha maret fi djar ta' personalitajet fejn iltaqgħet mal-annimali domestiċi tagħha. Betty White renħet 5 Emmy, inkluż trofew tal-2010 għal dehra tagħha f'Saturday Night Live. Hija kienet miżżewġa lill-produttur Allen Ludden mill-1963 sa mewtu fl-1981.